It-titjira tal-Air Malta KM306/7 li kienet sejra lejn Munich, dalgħodu kellha tittardja għal iktar minn tliet sigħat. Dan wara li l-ajruplan ġarrab xi ħsarat wara li ħabat ma’ xi għasafar, magħrufa bħala birdstrike. It-tijira spiċċat telqet fil-12.15pm minflok fid-8.45am. Dewmien li mistenni jaffettwa titjiriet oħra matul il-ġurnata. F’post fuq Facebook, l-Air Malta skużat ruħha għal dan l-inkonvenjent u spjegat li l-ajruplan qed jiġi spezzjonat mill-inġiniera.